Neuvoston päätöslauselma, annettu 20 päivänä marraskuuta 1995, kulttuuria ja taloudellista kasvua koskevien tilastojen edistämisestä



Virallinen lehti nro C 327 , 07/12/1995 s. 0001 - 0001



NEUVOSTON PÄÄTÖSLAUSELMA, annettu 20 päivänä marraskuuta 1995, kulttuuria ja taloudellista kasvua koskevien tilastojen edistämisestä (95/C 327/01) EUROOPAN UNIONIN NEUVOSTO, joka katsoo, että kulttuuri on arvo sinänsä, jota ei tulisi pääasiallisesti määrätä sen tuottaman taloudellisen hyödyn mukaan, vaan olennaisesti sen laatua koskevien perusteiden ja siinä vakaumuksessa, että tätä kulttuurin itseisarvoa ei vähennä sen mahdollisen taloudellisen ulottuvuuden arviointi, katsoo, että Euroopan unionista tehdyn sopimuksen 128 artiklan 1 kohdan nojalla "yhteisö myötävaikuttaa siihen, että jäsenvaltioiden kulttuurit kehittyvät kukoistaviksi pitäen arvossa niiden kansallista ja alueellista monimuotoisuutta ja korostaen samalla niiden yhteistä kulttuuriperintöä", katsoo, että mainitun 128 artiklan 4 kohdassa määrätään, että "yhteisö ottaa kultuuriin liittyvät näkökohdat huomioon muiden tämän sopimuksen määräysten mukaisessa toiminnassaan"; katsoo, että kuten muillakin aloilla, kulttuurin alalla toteutetun yhteisön toiminnan olisi tukeuduttava todellisuuden tarkkaan tuntemukseen, joka perustuu sellaisista järjestelmistä saataviin luotettaviin tietoihin, joiden avulla voidaan tuottaa vertailukelpoisia tilastoja, katsoo lisäksi, että saattaa olla tärkeää, että käytettävissä olisi soveltuvia yhteisötason tilastotietoja mainitun 128 artiklan 4 kohdan asianmukaista soveltamista varten, ottaa huomioon useiden jäsenvaltioiden suorittamat tutkimukset sekä Pariisissa 8 ja 9 päivänä kesäkuuta 1995 pidetyn tilastovirastojen ja kansallisten kulttuuriministeriöiden päälliköiden kokouksen sekä Madridissa 13 ja 14 päivänä lokakuuta 1995 pidetyn seurantakokouksen tulokset, on mukana Belgian puheenjohtajakaudellaan vuonna 1993 aloittamassa ja Ranskan ja Espanjan puheenjohtajakaudella jatketussa kulttuurin taloudellisia näkökohtia ja kulttuuria työpaikkoja luovana tekijänä käsittelevässä prosessissa, jonka mukaisesti neuvostolle on esitetty asiakirjoja kulttuuria ja sen suhdetta taloudelliseen kasvuun koskevista numerotiedoista, on pannut merkille, että uuden tietoyhteiskunnan syntyessä, jolloin tekniikan kehitys ja talouden globalisoituminen kiihtyvät, kultuuri tulee yhä tärkeämmäksi sekä laadullisesti että määrällisesti (sen luontainen taloudellinen arvo ja vaikutukset muihin aloihin, kuten koulutukseen, työllisyyteen, infrastruktuureihin, viestintään, matkailuun jne.), tarkastelee kulttuurin mahdollista osaa yhteiskunnan kokonaiskehityksessä ja sen yhtenäisyydessä sekä yhteistyössä kolmansien maiden kanssa, SOPII työn jatkamisesta vertailukelpoisten tilastollisten mittainten aikaansaamiseksi ja kulttuuria koskevien tilastojen mahdollisen lähentämisen pohtimiseksi, TOTEAA, että tässä päätöslauselmassa määritellyillä toimenpiteillä olisi edistettävä erityisesti jäsenvaltioiden välistä tietojen ja tilastojen vaihtoa olemassa olevien tilastotietojen pohjalta, ja KEHOTTAA komissiota tässä asiassa huolehtimaan, tiiviissä yhteistyössä jäsenvaltioiden kanssa ja nykyisten kansallisten ja yhteisön tason tilastojärjestelmien puitteissa, olemassa olevien tilastotietojen tehokkaammasta käytöstä sekä työn moitteettomasta sujumisesta vertailukelpoisten kulttuuria koskevien tilastojen aikaanssaamiseksi Euroopan unionissa. Tässä yhteydessä neuvosto kehottaa komissiota tutkimaan erityisesti kulttuurin ja kansantalouden suhdetta ja varsinkin kulttuurialan tärkeyttä muihin talouteen liittyviin aloihin nähden (työllisyys, taloudellinen kasvu, kulttuuriin sovellettavat uudet teknologiat, julkisten ja yksityisten varojen käyttö kulttuurin alalla jne.). Neuvosto kehottaa komissiota tekemään sille säännöllisesti selkoa työnsä tuloksista.